**18. A feladat Luxemburgi Zsigmond uralkodásával kapcsolatos.** (hosszú)

**Mutassa be a források és ismeretei alapján Zsigmond külpolitikai célkitűzéseit, a**

**nyugati egyházszakadást, a konstanzi zsinat és a huszitizmus összefüggéseit!**

„A szkizma (egyházszakadás) azzal vette kezdetét, hogy az Avignonból Rómába

visszaköltözött pápa utóda megtagadta a visszatérést Avignonba. A francia főpapok

erre ellenpápát választottak, Zsigmond viszont mint római király azt a harmadik

pápát tekintette bizalmasának, aki Pisában néhány bíboros zsinati választása alapján

lett egyházfő, s akinek megválasztása után mind a római, mind az avignoni pápának

le kellett volna mondania. A lemondások nem történtek meg, ezért Zsigmond a

»pisai« pápát vette rá, hogy zsinatot hívjon össze Konstanz városában.” *(Tankönyvi*

*szöveg)*

„A konstanzi zsinat új pápát választott, ezzel az egyház egysége helyreállt. Az

egyházi reform azonban a konzervatív főpapok ellenállásán megbukott [...] Husz

János mártírhalálának híre felkorbácsolta az indulatokat Csehországban, a lakosság

zöme huszitává vált, s ilyen körülmények között szó sem lehetett arról, hogy

Zsigmond elfoglalja a bátyja halálával (1419) megüresedett cseh trónt. Arra azonban

számíthatott, hogy a korántsem egységes huszita szövetség megosztásával előbbutóbb

eléri célját.” *(Fiktív szöveg)*

„Először, hogy az Isten igéjét Csehországban szabadon [...] hirdessék az Úr papjai

[...] És nem szabad megtiltani, hogy az Isten egyházában bárki is különböző nyelveken

szóljon.

Másodszor: a szentséget – Krisztus híveinek – mindkét szín, azaz a kenyér és a bor

színe alatt szabadon szolgáltassák ki [...] Követvén ebben üdvözítőnk kijelentését:

»Vegyétek és egyétek: ez az én testem«, és igyatok ebből mindnyájan, »mert ez az

újszövetség vére, ki sokakért ontatik« [...]”

Ahogy Tabor városában nincsen enyém és tied [...], mindig mindennek [...] mindenkiének

kell lennie.

[...] A kormányzást a nép kezébe kell átadni; hogy minden uraságot, nemest, lovagot

le kell dönteni és meg kell semmisíteni, mint a helytelenül növekedett fákat az

erdőben.” *(A husziták céljai)*







